ddrg/super_eurlex huggingface dataset:
2.

I dette bilag fastsættes de særlige betingelser for, hvornår den dataansvarlige ved gennemførelsen af kontrol-, tilsyns- og undersøgelsesaktiviteter vedrørende europæiske politiske partier, europæiske politiske fonde og ansøgere om registrering kan begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er omhandlet i artikel 14-21 i nævnte forordning, for at sikre: a) andre vigtige målsætninger i forbindelse med beskyttelse af Unionens eller en medlemsstats generelle samfundsinteresser, navnlig registrering og overvågning af europæiske politiske partier og europæiske politiske fonde i overensstemmelse med den opgave, myndigheden er blevet betroet i medfør af forordning (EU) 1141/2014 (1) b) andre vigtige målsætninger i forbindelse med beskyttelse af Unionens generelle samfundsinteresser, navnlig Unionens eller en medlemsstats finansielle interesser, jf. artikel 25, stk. 1, litra c), i forordning (EU) 2018/1725 c) kontrol-, tilsyns- eller reguleringsfunktioner, herunder opgaver af midlertidig karakter, der er forbundet med offentlig myndighedsudøvelse i de tilfælde, der er omhandlet i artikel 25, stk. 1, litra b) og c), i forordning (EU) 2018/1725, jf. artikel 25, stk. 1, litra g), heri, og d) forebyggelse, efterforskning, afsløring og retsforfølgning af strafbare handlinger eller fuldbyrdelse af strafferetlige sanktioner, jf. artikel 25, stk. 1, litra b), i forordning (EU) 2018/1725.
(8)

I overensstemmelse med ovennævnte mandat offentliggjorde CEPT to rapporter: i) Rapport A (CEPT-rapport 73): »Assessment and study of compatibility and coexistence scenarios for WAS/RLANs in the band 5 925-6 425 MHz« (af 6. marts 2020) og ii) rapport B (CEPT-rapport 75): »Harmonised technical parameters for WAS/RLANs operating on a coexistence basis with appropriate mitigation techniques and/or operational compatibility/coexistence conditions, operating on the basis of a general authorisation« (af 20. november 2020). CEPT's undersøgelser indikerede, at sameksistens mellem WAS/RLAN og CBTC-systemer og ITS til vejtrafik vil være teknisk gennemførlig under forudsætning af passende foranstaltninger såsom beskyttelsesbånd og krav til WAS/RLAN vedrørende udstråling i og/eller uden for båndet. Dette vil medføre, at det ikke er hele 5 925-6 425 MHz-båndet, der vil kunne anvendes til WAS/RLAN. De delings- og kompatibilitetsundersøgelser, som CEPT har gennemført i overensstemmelse med nævnte mandat, har vist, at sameksistens mellem WAS/RLAN (LPI, VLP) og eksisterende anvendelser (FSS-jordstationer og jordbaserede FS-anvendelser (faste forbindelser)) i 5 945-6 425 MHz-båndet er mulig på en række betingelser, der har til formål at beskytte de eksisterende anvendelser i 5 945-6 425 MHz-båndet og tilstødende bånd tilstrækkeligt mod skadelig interferens fra WAS/RLAN-udstyr. Det kan blive nødvendigt at revidere den grænse, der er fastsat som den maksimale gennemsnitlige ækvivalente isotropisk udstrålede effekt for udstråling uden for båndet under 5 935 MHz for så vidt angår WAS/RLAN-udstyr til VLP. Der bør derfor senest den 31. december 2024 foretages en ny vurdering på grundlag af CEPT's svar på et mandat givet af Kommissionen i henhold til artikel 4, stk. 2, i beslutning nr. 676/2002/EF.
(2)

I lyset af disse exceptionelle omstændigheder og for at sikre, at EØSU's aktiviteter kan finde sted på alle tidspunkter på en hensigtsmæssig og stabil måde med henblik på at sikre institutionel kontinuitet, er det nødvendigt midlertidigt at fravige artikel 2, 3 og 4 i Rådets afgørelse 2013/471/EU (1) for så vidt angår udbetaling af dagpenge til og godtgørelse af rejseudgifter for de dagpengeberettigede. Denne fravigelse bør kun gælde i perioden med fortsatte rejsevanskeligheder eller sundhedsmæssige restriktioner i forbindelse med fysiske møder forårsaget af pandemien med covid-19 i Unionen.
(3)

Forordning (EU) nr. 575/2013 blev ændret ved Europa-Parlamentets og Rådets forordning (EU) 2019/876 (3), bl.a. for at afspejle de revisioner, der var foretaget af BCBS-standarden for gearingsgrad for at sikre lige vilkår på internationalt plan for institutter, der er etableret i, men som driver virksomhed uden for Unionen, og sikre, at gearingsgraden forbliver et effektivt supplement til de risikobaserede kapitalgrundlagskrav. Forordning (EU) 2019/876 indførte et gearingsgradkrav som supplement til systemet for indberetning og offentliggørelse af gearingsgraden. Artikel 429a blev også ændret i forordningen for at indføre en mulighed for midlertidigt at udelukke visse eksponeringer mod centralbanker fra beregningen af et instituts samlede eksponeringsmål under særlige omstændigheder og med henblik på at lette gennemførelsen af pengepolitikker. Gearingsgradkravet bør rekalibreres tilsvarende for at afbøde virkningen af udelukkelsen. Sådan rekalibrering bør sikre, at risici for den finansielle stabilitet, der påvirker de relevante banksektorer, udelukkes, og at den modstandsdygtighed, som gearingsgraden skaber, opretholdes. Disse ændringer til regelsættet om gearingsgraden, herunder muligheden for efter skøn at udelukke visse eksponeringer mod centralbanker fra det samlede eksponeringsmål, vil gælde fra 28. juni 2021.
(6)

De ændringsafgørelser, der skal vedtages af Medlemsrådet, vedrører ændring af grænseværdierne for visse kemiske parametre for olivenolie og olie af olivenpresserester og ændring af én analysemetode. Ændringerne af grænseværdierne omfatter substitution af grænseværdien for α-tocopherol i raffinerede olier med en henvisning til god fremstillingspraksis, fastsættelse af grænseværdien for oliesyre og palmitinsyre i olivenolie og olie af olivenpresserester og fastsættelse af en grænseværdi for erythrodiol i raffinerede olier. Analysemetoden vedrører bestemmelsen af indholdet af stigmastadiener i vegetabilske olier. Ændringsafgørelserne har været genstand for indgående drøftelser mellem Kommissionens og medlemsstaternes videnskabelige og tekniske eksperter inden for olivenolie. Ændringsafgørelserne bidrager til den internationale standardisering af normer for olivenolie og opstiller rammer, som vil sikre fair konkurrence ved handel med produkter fra olivenoliesektoren. Ændringsafgørelserne bør derfor støttes.
(3)

Unionens aktiviteter i sektoren for transport ad indre vandveje bør tilsigte at sikre ensartethed for så vidt angår de tekniske forskrifter, som anvendes i Unionen, for fartøjer til sejlads på indre vandveje i Unionen.
(3)

I et bilag findes der yderligere oplysninger om emnet, målene og baggrunden for det initiativet. Det præciseres navnlig, at de relevante fossile brændstoffer er olie, fossil gas og kul. Derudover præciseres anvendelsesområdet for forslaget til/anmodningen om forbuddet, der ifølge initiativtagerne bør omfatte salgsfremme eller reklame, direkte eller indirekte, samt enhver gratis eller salgsfremmende distribution eller enhver form for sponsorforhold; forbuddet bør gælde både offline og online og navnlig omfatte reklamer og sponsorater i forbindelse med sport, uddannelse, videnskab, offentlige arrangementer og tredjepartsmediearrangementer. Endelig forklares baggrunden for initiativet således i bilaget: 1) »Fossile brændstoffer forværrer klimakrisen, og der bør ikke reklameres for dem«, 2) »fossile brændstoffer har skabt en folkesundhedskrise, og der bør ikke reklameres for dem«, 3) »virksomheder med aktiviteter inden for fossile brændstoffer vildleder forbrugerne, og nogle bryder retningslinjerne for reklamer«, og 4) »sponsorering af fossile brændstoffer anvendes til at opnå politisk adgang«.
(5)

Til støtte for sin anmodning har Nederlandene fremlagt tilstrækkelige oplysninger og begrundelser. Ved at opretholde de to eksisterende tilladelser, som anvendes til levering af offentlige mobilkommunikationstjenester, i overgangsperioden undgår de nederlandske myndigheder at afbryde leveringen af mobilkommunikationstjenester fra indehaverne af disse to tilladelser og at forstyrre den nuværende situation med lige konkurrencevilkår på mobilkommunikationsmarkedet i Nederlandene. Desuden krævedes det ifølge de omfattende brugsrestriktioner, der er knyttet til anvendelsen af de to pågældende frekvensafsnit, at disse tilladelser ikke medregnes i definitionen og fastlæggelsen af det alment gældende frekvensloft. Derfor vil overgangsperioden sikre stabilitet i konkurrencesituationen på mobilkommunikationsmarkedet og ikke uretmæssigt forsinke gennemførelsen af beslutning 2008/477/EF i Nederlandene.
A.

der henviser til, at Undersøgelsesudvalget har anmodet om en ny forlængelse af sin funktionsperiode for at gøre det muligt for Undersøgelsesudvalget fuldt ud og korrekt at opfylde sit mandat;
(4)

Serviceleveranceaftalen af 3. maj 2019 fastsætter bl.a., at de tjenester, som PMO tilbyder, kan udvides til at omfatte forvaltning af forsikring mod risikoen for erhvervssygdomme og ulykker for GSR's personale. Da betingelserne for denne forsikring er fælles for alle institutionerne, og da PMO har den nødvendige kapacitet og erfaring, er det hensigtsmæssigt at overdrage sådanne tjenester til PMO.
(14)

Andre særlige funktionaliteter bør understøtte de nationale ETIAS-enheder under den manuelle behandling af en ansøgning ved vurdering af risiciene. Softwaren bør gøre det muligt at udtrække begrænsede oplysninger, der er lagret i det centrale ETIAS-system, for at gøre det lettere for de nationale ETIAS-enheder at søge i andre EU-informationssystemer eller -databaser (Schengeninformationssystemet (SIS), visuminformationssystemet (VIS), ind- eller udrejsesystemet (EES) eller Eurodac) eller i oplysninger i de underliggende nationale systemer, der er knyttet til de hit, som fremkom under den automatiserede behandling af ansøgninger. ETIAS-informationssystemet bør udvikles således, at de nationale ETIAS-enheder automatisk kan oprette og udtrække mapper, når de foretager en manuel vurdering af ansøgninger, jf. artikel 26 eller artikel 28 i forordning (EU) 2018/1240. Det er nødvendigt at indkredse de funktioner og dataelementer, der bør behandles automatisk som en del af mapperne afhængigt af det hit, der fremkom under den automatiserede behandling af ansøgninger. Softwaren skal desuden indeholde særlige funktioner, der gør det muligt at udtrække oplysninger i forbindelse med nationale klageprocedurer samt uploade resultaterne af risikovurderinger og registrere oplysninger knyttet til nationale klageprocedurer. Softwarens særlige funktioner til upload af resultaterne af risikovurderinger bør ikke gøre det muligt at uploade begrundelsen for afgørelsen om at udstede eller give afslag på en rejsetilladelse.
BILAG

ANVENDELSE AF EU-LOVGIVNINGEN VEDRØRENDE KØDPRODUKTER I NORDIRLAND EFTER OVERGANGSPERIODENS UDLØB

ENSIDIG ERKLÆRING FRA DEN EUROPÆISKE UNION

Den Europæiske Union noterer sig Det Forenede Kongeriges ensidige erklæring om den praksis, det agter at indføre med hensyn til import af disse kødprodukter fra Storbritannien til Nordirland i perioden fra den 1. juli til den 30. september 2021. Unionen noterer sig, at visse justeringer af forsyningskæderne allerede har fundet sted i de første seks måneder af 2021. Ifølge handelsstatistikken er dette navnlig tilfældet for hakket kød. Formålet med denne supplerende periode er at give interessenter, navnlig supermarkeder i Nordirland, mulighed for at afslutte tilpasningen af deres forsyningskæder.

Denne praksis vil danne grundlag for Unionens holdning med hensyn til udøvelsen af de beføjelser, der er omhandlet i protokollens artikel 12, stk. 4.

Som nævnt i Det Forenede Kongeriges skrivelse af 17. juni, hvori det foreslår at forlænge anvendelsen af fremgangsmåden i sin ensidige erklæring af 17. december 2020 med yderligere tre måneder, foreslår Det Forenede Kongerige i denne periode »at bibeholde de eksisterende henstandsperioder for disse varebevægelser«.

Unionen minder om, at fuld gennemførelse af udtrædelsesaftalen er en international retlig forpligtelse for Unionen og Det Forenede Kongerige.

Unionen noterer sig, at kødprodukter, der er omfattet af kanaliseringsproceduren i Det Forenede Kongeriges ensidige erklæring, skal forblive under de nordirske kompetente myndigheders kontrol i alle faser af denne procedure. Unionen understreger også betydningen af at sikre, at grænsekontrolsteder i Nordirland har den nødvendige infrastruktur og de nødvendige ressourcer til at kunne udføre alle de kontroller, der kræves i henhold til EU's forordning om offentlig kontrol.
(2)

I medfør af artikel 2 i direktiv 2009/103/EF er anvendelsen af artikel 8 i nævnte direktiv på køretøjer, der er hjemmehørende i et tredjeland, betinget af indgåelsen af en aftale mellem de nationale forsikringsbureauer i medlemsstaterne og de nationale forsikringsbureauer i et sådant tredjeland. Når Kommissionen i snævert samarbejde med medlemsstaterne har fastslået, at en sådan aftale er blevet indgået, bør den desuden, for at artikel 8 i nævnte direktiv kan finde anvendelse på sådanne køretøjer, bestemme datoen for anvendelsen af denne bestemmelse på disse køretøjer og de køretøjsarter, som denne bestemmelse skal finde anvendelse på.
Den 28. juni 2021 godkendte Rådet et krisestyringskoncept for en eventuel militær FSFP-uddannelsesmission i Mozambique sammen med en eventuel bistandsforanstaltning til levering af udstyr, udover dødbringende militært udstyr eller dødbringende militære platforme, for at støtte de mozambiquiske væbnede styrker med henblik på deres deployering i Cabo Delgado. I dette koncept understreges det, at den påtænkte FSFP-mission bør være et af redskaberne i Unionens integrerede tilgang til krisen i Cabo Delgado sammen med støtte til fredsopbygning, konfliktforebyggelse og dialogstøtte, humanitær bistand og udviklingssamarbejde, samt sikre fremme af dagsordenen vedrørende kvinder, fred og sikkerhed. Nævnte koncept understregede yderligere Unionens politisk-strategiske mål om at støtte deployeringen af professionaliserede mozambiquiske forsvars- og sikkerhedsstyrker, muliggøre tilstedeværelsen af ansvarlige retshåndhævende myndigheder med henblik på at beskytte civilbefolkningen og at give ansvarlige statslige strukturer mulighed for at vende tilbage til og levere deres tjenester på tværs af Cabo Delgado. I denne forbindelse noterer Rådet sig den fælles meddelelse fra Europa-Kommissionen og den højtstående repræsentant (HR) om EU's kønshandlingsplan III.
(5)

Kommissionen følger anvendelsen af planerne for at sikre, at de fungerer effektivt, og at de er tilstrækkelige til at sikre, at data, der rapporteres til Kommissionen i henhold til artikel 33 i forordning (EF) nr. 1224/2009 er nøjagtige og fuldstændige og indsendt inden for de fastsatte frister. Hvis det på baggrund af resultaterne af det kontrol-, inspektions- og revisionsarbejde, som Kommissionen har udført i henhold til afsnit X i forordning (EF) nr. 1224/2009, skønnes nødvendigt at foretage ændringer i de nationale valideringsplaner, bør medlemsstaterne ændre planen i overensstemmelse hermed —
(4)

I et bilag findes der yderligere oplysninger om emnet, målene og baggrunden for det foreslåede europæiske borgerinitiativ. Det er inddelt i tre afsnit: »De verdensførende EU-forbud mod dyreforsøg og markedsføring«, »Ændre REACH-forordningen« og »Modernisere videnskaben i EU«. I bilaget forklares det, hvordan Europa-Parlamentets og Rådets forordning (EF) nr. 1223/2009 (2) og Europa-Parlamentets og Rådets forordning (EF) nr. 1907/2006 (3) samt Europa-Parlamentets og Rådets direktiv 2010/63/EU (4) ifølge initiativtagerne bør revideres. Bilaget indeholder baggrundsoplysninger, der navnlig forklarer, hvordan initiativet vil bidrage til Kommissionens politiske mål, der er fastsat i »kemikaliestrategien med bæredygtighed for øje« (5) og »den europæiske grønne pagt« (6). I bilaget foreslås det også, at Kommissionen træffer støtteforanstaltninger såsom at sikre gennemførelsen af eksisterende forbud mod dyreforsøg eller at udarbejde en teststrategi for kosmetikingredienser, der kun anvender tilgængelige vurderingsstrategier uden brug af dyr. Sådanne foranstaltninger synes at supplere de forslag til retsakter, som Kommissionen opfordres til at vedtage, og kan derfor kun betragtes som accessoriske.
(4)

I et bilag findes der yderligere oplysninger om emnet, målene og baggrunden for initiativet. Initiativtagerne glæder sig over, at EU allerede gør en proaktiv indsats for at bekæmpe klimaændringerne. De anfører, at der er en stigende efterspørgsel fra forbrugerne efter klare og gennemsigtige oplysninger om de produkter, de køber. De henviser til succesen med andre lignende initiativer og mærker, der angiver fødevarers ernæringsmæssige kvalitet eller oplyser om produkters miljøpåvirkning. Da der hovedsagelig er tale om private initiativer, anfører initiativtagerne, at der mangler en harmoniseret tilgang og gennemførelse i hele Unionen. Efter deres opfattelse bør den foreslåede europæiske miljøscoremærkning være obligatorisk og sikre en ensartet angivelse baseret på samme beregningsprocedure for hele Unionen. Fastlæggelsen af de beregningsmetoder, der skal anvendes, bør baseres på videnskabelig dokumentation, og mærkningen bør være let tilgængelig for forbrugerne (f.eks. i form af en stregkode på produktet, der kan scannes).
(2)

Den 15. februar 2019 underrettede den tyske kompetente myndighed i overensstemmelse med artikel 54a, stk. 4, i direktiv 2001/83/EF og artikel 46, stk. 2, i delegeret forordning (EU) 2016/161 Kommissionen pr. e-mail om, at den ikke skønner, at der er risiko for forfalskning af det receptpligtige lægemiddel Zinc-D-gluconate i henhold til kriterierne i artikel 54a, stk. 2, litra b), i direktiv 2001/83/EF. Den tyske kompetente myndighed mente, at Zinc-D-gluconate derfor bør undtages fra kravet om at være forsynet med de sikkerhedselementer, der er omhandlet i artikel 54, litra o), i direktiv 2001/83/EF.
(10)

Schweiz underrettede navnlig Kommissionen om, at hvor Schweiz accepterer bevis for vaccination for at fravige restriktioner for den frie bevægelighed, der i overensstemmelse med FMOPA er indført for at begrænse spredningen af SARS-CoV-2, vil landet også på samme betingelser acceptere vaccinationscertifikater udstedt af EU-medlemsstater i overensstemmelse med forordning (EU) 2021/953 for covid-19-vacciner, for hvilke der er udstedt markedsføringstilladelser i henhold til Europa-Parlamentets og Rådets forordning (EF) nr. 726/2004 (7). Schweiz kan til samme formål ligeledes acceptere gyldige vaccinationscertifikater udstedt af EU-medlemsstater i overensstemmelse med forordning (EU) 2021/953 for covid-19-vacciner, for hvilke en medlemsstats kompetente myndighed i henhold til Europa-Parlamentets og Rådets direktiv 2001/83/EF (8) har udstedt markedsføringstilladelser, covid-19-vacciner, hvis distribution er midlertidigt godkendt i henhold til nævnte direktivs artikel 5, stk. 2, eller covid-19-vacciner, der har gennemgået hele proceduren for optagelse på WHO's liste over vacciner til anvendelse i nødsituationer. Hvor Schweiz accepterer vaccinationscertifikater for en sådan covid-19-vaccine, accepterer landet på de samme betingelser også vaccinationscertifikater udstedt af medlemsstaterne i overensstemmelse med forordning (EU) 2021/953 for den samme covid-19-vaccine.
KOMMISSIONENS GENNEMFØRELSESAFGØRELSE (EU) 2021/1129

af 5. juli 2021

om fastsættelse af den årlige fordeling af de disponible tildelinger under Fonden for Retfærdig Omstilling pr. medlemsstat

(meddelt under nummer C(2021) 4872)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) 2021/1056 af 24. juni 2021 om oprettelse af Fonden for Retfærdig Omstilling (1), særlig artikel 3, stk. 4, og

ud fra følgende betragtninger:

(1) For at udstikke passende finansielle rammer for fonden er det nødvendigt at fastsætte den årlige fordeling af disponible tildelinger pr. medlemsstat.

(2) Denne årlige fordeling bør omfatte de yderligere midler fra EU-genopretningsinstrumentet (2), i overensstemmelse med artikel 4, stk. 3, i forordning (EU) 2021/1056 og artikel 109, stk. 1, i Europa-Parlamentets og Rådets forordning (EU) 2021/1060 (3).

(3) Af hensyn til medlemsstaternes programmering bør den konkrete fordeling angives i 2018-priser for at fastsætte de ressourcer, der reelt er til rådighed efter fratrækning af beløbet til teknisk bistand på Kommissionens initiativ og støtten til administrationsudgifter. Af hensyn til gennemsigtigheden bør fordelinger også udtrykkes i løbende priser —

VEDTAGET DENNE AFGØRELSE:

Artikel 1 Den årlige fordeling af disponible tildelinger pr. medlemsstat under Fonden for Retfærdig Omstilling findes i bilaget.

Artikel 2 Denne afgørelse er rettet til medlemsstaterne.

Udfærdiget i Bruxelles, den 5. juli 2021. På Kommissionens vegne Elisa FERREIRA Medlem af Kommissionen

(1) EUT L 231 af 30.6.2021, s. 1.

(2) Rådets forordning (EU) 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen (EUT L 433 I af 22.12.2020, s. 23).

(3) Europa-Parlamentets og Rådets forordning (EU) 2021/1060 af 24. juni 2021 om fælles bestemmelser for Den Europæiske Fond for Regionaludvikling, Den Europæiske Socialfond Plus, Samhørighedsfonden, Fonden for Retfærdig Omstilling og Den Europæiske Hav-, Fiskeri- og Akvakulturfond og om finansielle regler for nævnte fonde og for Asyl-, Migrations- og Integrationsfonden, Fonden for Intern Sikkerhed og instrumentet for finansiel støtte til grænseforvaltning og visumpolitik (EUT L 231 af 30.6.2021, s. 159).
(3)

Formålet med aftalen og protokollen er at gøre det muligt for Unionen og Gabon at arbejde tættere sammen for yderligere at fremme udviklingen af en politik for bæredygtigt fiskeri og muliggøre en ansvarlig udnyttelse af fiskeressourcerne i Gabons fiskeriområde og i Atlanterhavet, samtidig med at der bidrages til anstændige arbejdsvilkår i fiskerisektoren.
(4)

For at sikre en velfungerende EØS-aftale skal protokol 37 til EØS-aftalen udvides til at omfatte Sammenslutningen af Europæiske Tilsynsmyndigheder inden for Elektronisk Kommunikation (BEREC) som oprettet ved forordning (EU) 2018/1971.
(17)

Ved denne afgørelse anerkendes ækvivalensen af bindende krav, der er fastsat i canadisk lovgivning vedrørende OTC-derivataftaler, og som er gældende på tidspunktet for vedtagelsen af denne afgørelse. Kommissionen vil i samarbejde med ESMA regelmæssigt overvåge udviklingen af de retlige, tilsynsmæssige og håndhævelsesmæssige rammer for disse OTC-derivataftaler og den ensartede og effektive gennemførelse heraf med hensyn til rettidig bekræftelse, porteføljekomprimering og -afstemning, værdiansættelse, tvistbilæggelse og marginkrav for OTC-derivataftaler, der ikke cleares af en CCP, på grundlag af hvilke denne afgørelse er truffet. Som led i sin overvågningsindsats kan Kommissionen anmode OSFI om at fremlægge oplysninger om udviklingen inden for regulering og tilsyn. Kommissionens kan foretage en særlig gennemgang på et hvilket som helst tidspunkt, hvis en relevant udvikling nødvendiggør, at Kommissionen revurderer den ækvivalenserklæring, der er truffet ved denne afgørelse. En sådan revurdering kan føre til ophævelse af denne afgørelse, hvilket igen automatisk vil have til følge, at modparterne gøres til genstand for alle de krav, der er fastsat i forordning (EU) nr. 648/2012.
(18)

Endelig har APRA med hensyn til effektivt tilsyn med og håndhævelse af de retlige rammer i Australien hovedansvaret for at overvåge og håndhæve overholdelsen af Prudential Standard CPS 226. APRA kan træffe en lang række tilsynsforanstaltninger, herunder foretage en formel undersøgelse af et instituts anliggender, stille betingelser for godkendelsen af et institut eller udstede instrukser vedrørende bestemte spørgsmål, udpege en vedtægtsmæssigt ansvarlig, retslig leder eller ny administrator til at lede et instituts anliggender, indlede straffesager mod personer eller institutter eller søge tilhold. Disse foranstaltninger bør derfor anses for at sikre en effektiv anvendelse af de relevante retlige, reguleringsmæssige og håndhævelsesmæssige rammer i henhold til Prudential Standard CPS 226 på en retfærdig og ikke-fordrejende måde og for at sikre et effektivt tilsyn og en effektiv håndhævelse, der er ækvivalent med rammerne for tilsyn og håndhævelse i EU-lovgivningen